《同姜濬题裴式微馀干东斋》
唐代·刘长卿

世事终成梦，生涯欲半过。白云心已矣，沧海意如何。

藜杖全吾心，榴花养太和。春风骑马醉，江月钓鱼歌。

散帙看虫蠹，开门见雀罗。远山终日在，芳草傍人多。

吏体庄生傲，方言楚俗讹。屈平君莫吊，肠断洞庭波。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。